31. 1. 91 De Europæiske Fællesskabers Tidende Nr. C 23/27 
Forslag til Rådets forordning (EØF) om ændring af forordning (EØF) nr. 1365/75 om oprettelse af 
et europæisk institut til forbedring af leve- og arbejdsvilkårene 
(KOM(90) 534 endelig udg. 
(Forelagt af Kommissionen den 17. december 1990) 
(91/C 23/03) 
RÅDET FOR DE EUROPÆISKE 
FÆLLESSKABER HAR -
under henvisning til Traktaten om Oprettelse af Det Euro­
pæiske Økonomiske Fællesskab, særlig artikel 235, 
under henvisning til forslag fra Kommissionen, 
under henvisning til udtalelse fra Europa-Parlamentet, 
under henvisning til udtalese fra Revisionsretten, og 
ud fra følgende betragtninger: 
Ved Traktaten af 22. juli 1975 om Ændring af visse 
Finansielle Bestemmelser i Traktaterne om Oprettelse af De 
Europæiske Fællesskaber og Traktaten om Oprettelse af et 
Fælles Råd og en Fælles Kommission for De Europæiske 
Fællesskaber, blev proceduren for decharge til Kommissio­
nen for gennemførelse af budgettet ændret; proceduren for 
decharge til Instituttets bestyrelse bør derfor ændres på 
grundlag af den således ændrede procedure, der er fastsat i 
EØF-Traktatens artikel 206b; 
ved den pågældende Traktat erstattes »Kontrolkommissio­
nen« med »Revisionsretten« i alle tekster, der henviser til 
Kontrolkommissionen; 
det bør fastsættes, at Instituttets almindelige årsberetning 
fremsendes til alle berørte EF-institutioner; 
følgelig bør Rådets forordning (EØF) nr. 1365/75 (J) 
ændres; 
Traktaten indeholder ikke den fornødne hjemmel herfor 
UDSTEDT FØLGENDE FORORDNING: 
Artikel 1 
I forordning (EØF) nr. 1365/75 foretages følgende ænd­
ringer: 
1) I artikel 13, stk. 1, udgår udtrykket »og forelægger den 
for Kontrolkommissionen«. 2) Artikel 13, stk. 2, affattes således: 
»2. Efter at den almindelige beretning er vedtaget af 
bestyrelsen, fremsender direktøren den til fællesskabs­
institutionerne, Det Økonomiske og Sociale Udvalg og 
Revisionsretten.« 
3) Artikel 16 affattes således: 
»Artikel 16 
1. De finansielle bestemmelser, der skal gælde for 
Instituttet, fastlægges i medfør af Traktatens artikel 
209. 
Kontrollen med forpligtelser og udbetalinger vedrøren­
de samtlige udgifter og med konstatering og inddrivelse 
af alle Instituttets indtægter udøves af Kommissionens 
finansinspektør. 
2. Instituttets bestyrelse tilstiller senest den 31. marts 
Kommissionen, Rådet, Europa-Parlamentet og Revi­
sionsretten Instituttets forvaltningsregnskaber, analyse 
af den økonomiske forvaltning og balance for det 
forløbne regnskabsår. Revisionsretten gennemgår disse 
dokumenter som fastsat i Traktatens artikel 206a. 
3. Revisionsretten fremsender senest den 30. novem­
ber sin årsberetning ledsaget af Instituttets svar på 
Revisionsrettens bemærkninger til de myndigheder, der 
er ansvarlige for decharge, samt til Kommissionen, 
hvorefter den drager omsorg for offentliggørelsen heraf 
i De Europæiske Fællesskabers Tidende. Inden den 
30. april det følgende år meddeler Europa-Parlamentet 
efter henstilling fra Rådet, der træffer afgørelse med 
kvalificeret flertal, Instituttets bestyrelse decharge i hen­
hold til Traktatens artikel 206b.« 
Artikel 2 
Denne forordning træder i kraft på tredjedagen efter offent­
liggørelsen i De Europæiske Fællesskabers Tidende. 
Denne forordning er bindende i alle enkeltheder og gælder 
umiddelbart i hver medlemsstat. 
(*) EFT nr. L 139 af 30. 5. 1975, s. 1.